# Districte de Slesvig-Flensburg

El Districte de Slesvig-Flensburg (en alemany Kreis Schleswig-Flensburg, danès Slesvig-Flensborg) és un districte a l'estat federal alemany de Slesvig-Holstein. Té una minoria de gent de parla danesa protegida.

## Geografia

Limita amb els districtes de Rendsburg-Eckernförde, de Dithmarschen i de Nordfriesland, la Regió de Syddanmark (Dinamarca), la ciutat de Flensburg i el Mar Bàltic.

## Economia

Les activitats industrials del districte giren a l'entorn de la seva capital, la ciutat de Flensburg, que és un important centre d'activitats i de negocis. Després de la capital, la ciutat de Harrislee és la segona àrea industrial en importància. A la regió es poden trobar empreses de la indústria de l'alimentació (avui dia existeixen més de 20 empreses dins aquest sector) que representen al voltant del 70% del teixit industrial de la zona.
Les empreses més importants de processament de carn es troben a les ciutats de Böklund, Satrup i Steinbergkirche i les de processament de làctics a Kappeln i Nordhackstedt. La Societat per a la promoció de l'economia WiREG (Wirtschaftsförderungs- und Regionalentwicklungsgesellschaft Flensburg/Schleswig) amb seu a Flensburg des de l'any 1996, es dedica a la millora constant de les infraestructures i dels llocs de treball en la regió.

### Regionalprogramm 2000

En el marc del programa Feder dels Fons estructurals de la Unió Europea es va crear el programa regional Regionalprogramm 2000 per a desenvolupar les infraestructures de l'estat de Slesvig-Holstein i particularment les d'aquest districte.

### Turisme

Al braç de mar de l'Schlei es troben els establiments turístics més importants de la costa del Mar Bàltic amb una oferta de llits suficient per a suportar la demanda dels mesos d'estiu. El turisme se centra en la costa i en la natura.

### Gastronomia

Una de les especialitats de la zona són l'Angler Muck, una barreja alcohòlica de begudes, basades en el rom i que és servida calenta. És similar al grog.

## Composició del Consell del Districte

| Partit | % | Escons |
| CDU | 43,97% | 26 |
| SPD | 22,49% | 13 |
| SSW | 15,04% | 8 |
| Aliança 90/Els Verds | 6,98% | 4 |
| FDP | 6,39% | 3 |
| Die Linke | 5,12% | 3 |

## Composició del Districte

* Viles independents i municipis
* Glücksburg
* Kappeln
* Slesvig
* Handewitt
* Harrislee
Amts :
| 1. Arensharde Bollingstedt Ellingstedt Hollingstedt Hüsby Jübek Lürschau Schuby Silberstedt (seu) Treia 2. Eggebek Eggebek (seu) Janneby Jerrishoe Jörl Langstedt Sollerup Süderhackstedt Wanderup 3. Geltinger Bucht Ahneby Esgrus Gelting Hasselberg Kronsgaard Maasholm Nieby Niesgrau Pommerby Quern Rabel Rabenholz Stangheck Steinberg Steinbergkirche (seu) Sterup Stoltebüll 4. Haddeby Borgwedel Busdorf (seu) Dannewerk Fahrdorf Geltorf Jagel Lottorf Selk | 5. Hürup Ausacker Freienwill Großsolt Hürup (seu) Husby Maasbüll Tastrup 6. Kappeln-Land (seu: Kappeln) Arnis Grödersby Oersberg Rabenkirchen-Faulück 7. Kropp-Stapelholm Alt Bennebek Bergenhusen Börm Dörpstedt Erfde Groß Rheide Klein Bennebek Klein Rheide Kropp (seu) Meggerdorf Norderstapel Süderstapel Tetenhusen Tielen Wohlde 8. Langballig Dollerup Grundhof Langballig (seu) Munkbrarup Ringsberg Wees Westerholz 9. Mittelangeln Havetoftloit Rüde Satrup (seu) Schnarup-Thumby Sörup 10. Oeversee Oeversee Sieverstedt Tarp (seu) | 11. Schafflund Böxlund Großenwiehe Hörup Holt Jardelund Lindewitt Medelby Meyn Nordhackstedt Osterby Schafflund (seu) Wallsbüll Weesby 12. Südangeln Böklund (seu) Brodersby Goltoft Havetoft Idstedt Klappholz Neuberend Nübel Schaalby Stolk Struxdorf Süderfahrenstedt Taarstedt Tolk Twedt Uelsby 13. Süderbrarup Böel Boren Brebel Dollrottfeld Ekenis Kiesby Loit Mohrkirch Norderbrarup Nottfeld Rügge Saustrup Scheggerott Steinfeld Süderbrarup (seu) Ulsnis Wagersrott |

## Enllaços externs

* Web Oficial del districte de Slesvig-Flensburg
* Associació per al desenvolupament econòmic de la zona Flensburg/Slesvig (WiREG)
* Museus al Palau Gottorf
* Associació turística de Flensburger Außenförde/Ostsee